बिबिसी

बिबिसी अर्थात ब्रिटिश ब्रोडकास्टिङ कर्पोरेसन (अङ्ग्रेजी: British Broadcasting Corporation) दर्शक सङ्ख्याको आधारमा विश्वको सबैभन्दा ठूलो प्रशारण संस्था हो। बिबिसीका लागि संयुक्त अधिराज्यभित्र नै २६,००० कर्मचारी छन् भने यसको बजेट ४ अरब पाउन्ड स्टर्लिङ अर्थात ७.८ अरब अमेरिकी डलर भन्दा बढी छ।। बिबिसीको मुख्यालय लन्डनमा छ भने यसको प्रमुख काम भनेको संयुक्त अधिराज्य, च्यानल आइल्यान्ड र आइल अफ म्यानमा सार्वजनिक प्रसारण गर्नु हो। यो ब्रिटिस राजकीय घोषणा बमोजिम प्रसारणको निम्ति संचालित छ। यो एक स्वायत्त सार्वजनिक प्रशारक हो जसको मुख्य आयस्रोत बेलायतका प्रत्येक टेलिभिजन धनीहरूबाट अनिवार्य उठाइने वार्षिक कर हो।। आफ्नो मुख्य क्षेत्र बाहेक विश्वभरिका श्रोताहरूका लागि बिबिसीले रेडियो मार्फत बिबिसी विश्व सेवा सञ्चालन गर्दछ। बिबिसीको विश्व सेवा अनुमानित सोह्र करोड श्रोताहरूले सुन्छन्। सन् २००५ मा यो सेवा ३३ भाषाहरूमा प्रसारण गरिन्थ्यो जसमध्ये नेपाली भाषा पनि एक हो। बिबिसी नेपाली सेवाको प्रसारण सन् १९६९ को जुन ७ तारीखमा सुरु भएको थियो। पहिले साप्ताहिक, त्यसपछि हप्तामा तीन दिन हुँदै दैनिकरूपमा नेपाली समय अनुसार बेलुकीको पौने नौ बजे नेपालभरका १३० वटाभन्दा बढी एफएमहरूमा वेब-साइट नेपाली सेवा सुन्न सकिन्छ। सन्दर्भ सामग्री बाह्य कडीहरू बीबीसी (NE) बीबीसी (EN) यो पनि हेर्नुहोस् बीबीसी नेपाली